MASH (film)

MASH er en film fra 1970 regissert av Robert Altman løst basert på romanen M*A*S*H av Richard Hooker. Filmen handler om en gruppe medisinsk personell på et feltsykehus under Koreakrigen.

Filmens stjerner var Donald Sutherland og Elliott Gould, mens birollene ble spilt av Robert Duvall, Sally Kellerman, Tom Skerritt, Roger Bowen, Gary Burghoff, Bud Cort, Rene Auberjonois og Fred Williamson

Filmen inspirerte TV-serien M*A*S*H.

Priser og utmerkelser
Filmen vant Grand Prix under filmestivalen i Cannes i 1970. Den ble nominert til fem Oscar i 1970 og vant en, for beste manus basert på en annen kilde. Filmen ble karakterisert som «kulturelt viktig» av USAs kongressbibliotek og i 1996 valgt til å bli preservert og lagret i USAs nasjonale filmregister. I 1998 ble filmen gitt oppmerksomhet av det amerikanske filminstituttet som en av de 100 beste filmene i USA. To år senere fikk filmen samme utmerkelse for å være en av de 10 morsomste filmene.

Unik touch
Ulik mange krigsfilmer er MASH en antikrigsfilm, men leverer budskapet med en liten dose anarki, bisarr konversasjon inkludert kjedsomheten, stresset og oppgittheten til de utkalte legene. Filmen sidestiller prosedyrene i operasjonssalen med en absurd og ofte gal humor, og ofte finner en disse to elementene i samme scene. Plotet i filmen er episodeaktig, noe som endrer filmens tone til dels dramatisk og ofte. Mange mener den på denne måten er ganske lik boken Catch-22. Filmen bærer Altmans kjennetegn, der hver scene har flere samtaler eller overlappende samtaler, samt hans uvanlige måte å bruke zoomen på.

Kritikk
Noen av filmens kritikere mislikte at en tonet ned krigen og fokuserte mer på leirlivet, samt hvordan enkelte i leiren ble behandlet, for eksempel major Burns (Duvall) og major O'Houlihan (Kellerman).

Hovedroller
Donald Sutherland som kaptein Benjamin Franklin «Hawkeye» Pierce
Elliott Gould som kaptein John Francis Xavier «Trapper John» McIntyre
Robert Duvall som major Frank Burns
Sally Kellerman som major Margaret «Hot Lips» O'Houlihan
Tom Skerritt som kaptein Augustus Bedford «Duke» Forrest
Bud Cort som menig Lorenzo Boone
Gary Burghoff som korporal Walter «Radar» O'Reilly
Fred Williamson som kaptein Oliver Harmon «Spearchucker» Jones
René Auberjonois som fader John Patrick «Dago Red» Mulcahy
Roger Bowen som oberstløytnant Henry Braymore Blake
John Schuck som kaptein Walter Kosciusko "Painless" Waldowski, DDS
David Arkin som stabssersjant Vollmer/høytalerannonsør
Jo Ann Pflug som løytnant Maria «Dish» Schneider
Michael Murphy som kaptein Ezekiel Bradbury «Me Lay» Marston IV

Trivia
Regissør Altman kommenterte DVD-lanseringen med at denne filmen var den første som brukte ordet «fuck» i dialogen. Det ble brukt under en fotballkamp mot slutten.
MASH inkluderer sangen «Suicide is Painless», med musikk av Johnny Mandel og tekst av Mike Altman, regissørens egen sønn. TV-serien benyttet en instrumentalversjon grunnet tekstens innhold.
M*A*S*H var originaltittelen på filmen Battle Circus fra 1953 med Humphrey Bogart i hovedrollen, som også foregikk på en MASH-avdeling.
 Under filmingen brukte Donald Sutherland og Elliott Gould en tredel av tiden på å forsøke å få Robert Altman oppsagt.
 I noen øyeblikk kunne en se mannen bak høytalerstemmen og samtidig månen i bakgrunnen. Samme natt som opptakene ble gjort, landet amerikanske astronauter på månen.
 Gary Burghoff var den eneste av filmens skuespillere som fikk jobb i TV-serien.
 Filmen var den første som ble lansert på hjemmevideomarkedet da 20th Century Fox lisensierte 50 filmer fra sitt bibliotek til å bli spilt over på video.

Referanser

Eksterne lenker

 Elliott Gould remembers MASH (BBC), klippet er også tilgjengelig her: here, i RealMedia format

Kategori:Filmkomedier fra USA
Kategori:Filmer fra 1970

Kategori:Filmer basert på bøker
Kategori:Gullpalmen-vinnere
Kategori:Filmer om Koreakrigen
Kategori:Engelskspråklige filmer
Kategori:Golden Globe for beste musikal eller komedie